Հետաքրքրական է, սակայն, ուղիղ եթերների մեծ սիրահար վարչապետի քաղաքականության այս փոփոխությունը: Ինչպե՞ս է ստացվում, որ թվացյալ բաց քաղաքականություն վարող վարչապետը սկսում է Սերժ Սարգսյանի մտերիմ գործարարների հետ փակ հանդիպումների գնալ և հույսեր տալ: Իսկ մեզ թվում էր, այդ գործարարներին պետք է պատասխանատվության կանչել մինչ այս խուսափած հարկերի համար, կամ առնվազն նրանց խոշոր բիզնեսներում տեսչական ստուգումներ սկսել: Հակառակ դեպքում՝ կարելի է արձանագրել, որ ռեալ փոփոխություններ չկան և սա ոչ թե հեղափոխություն էր, այլ «վարչապետափոխություն»: